¬ Ի՞նչն է կյանքում ամենադժվարը եղել Ձեզ համար£ - Կյանքում ամեն ինչն էլ դժվար է եղել, որովհետև ինչին որ կոչված ենք, ինչի համար լույս աշխարհ ես եկել` դրա դեմ բազում արգելքներ կան£ Արգելքների այդ ամբողջ համակարգը յուրաքանչյուր մարդու հասու է£ Բոլորն էլ գիտեն, թե ինչ դժվարություններ կան` սկսած օրենքներից, հասարակական ու մարդկային հարաբերություններից, կարգից£ Մենք, դժբախտաբար, ապրել ենք խորհրդային խստագույն օրենքների պայմաններում£ Խստագույն օրենքներ ոչ միայն անհատականությունը բացահայտելու և զարգացնելու առումով, այլև անհատականությունը ճնշումների ենթարկելու իմաստով£ Բայց նաև ունեցել ենք նպատակ, հետևել ենք այդ նպատակների իրագործմանը ու այդ ձգտումները ինչ¬որ չափով կարողացել ենք դարձնել իրականություն£ Կյանքը ամենաթանկագին բանն է, և ապրելու համար արժե նաև այդ խոչընդոտներին դիմակայել, շարունակել սերնդագործել, ստեղծագործել. սրանք կարևոր են£ - Եթե ոչ հայ, ապա ո՞ր ազգի ներկայացուցիչ կնախընտրեիք լինել£ - Այդպիսի հարցադրում իմ մեջ չի եղել և ոչ էլ դրա պատասխանն եմ փնտրել£ Ես հայ եմ ծնվել, իմ գենետիկ կոդը կոդավորված է հայկական ամբողջ համակարգով£ Եվ երջանիկ եմ, որ հայ եմ ծնվել, որովհետև հակառակ բոլոր դժվարություններին, մեր ժողովրդին պատուհասած հազար ու մի տեսակ աղետներին, հայը շարունակում է ապրել, գոյատևել£ Տխուր է գոյատևելը, որն իբրև որակ, կարծես բնորոշ է դարձել մեր ժողովրդի համար, բայց նրա առաքելությունը, այն իրողությունը, որ նա շարունակում է ապրել, նշանակում է` դեռ մի կարևոր իրագործում ունի անելու£ Այն էլ ոչ միայն իր համար` իբրև ազգ, իբրև տեսակ այս աշխարհի վրա, այլև ընդհանուր մարդկության համար£ Սա ինձ համար համոզմունք է£ Ուրիշ ազգերն էլ պարզ արտահայտվել են այդ կապակցությամբ. հայերը ինչ¬որ մի կարևոր բան ունեն անելու մարդկության համար£ Իսկ ազգերի մեջ տարբերություններ չեմ դնում, որովհետև Աստված բոլորին ստեղծել է մարդկային կերպարանքով£ Հարգում եմ նրանց բոլորի հավասար գոյության իրավունքը£ Մարդկությանը շատ¬շատ հետաքրքիր են և մեծ արժեքներ են թողել հին աշխարհի հզոր պետությունները` Հնդկաստան, Չինաստան, Հունաստան, Եգիպտոս, Հռոմ, ապա` Ֆրանսիա, Անգլիա, Գերմանիա£ Բոլորը թանկ արժեքներ են ստեղծել այս աշխարհում, և նրանց նկատմամբ իմ համակրանքը երբեմն հիացմունքի է վերածվում£ Բայց որևէ մեկին մեզանից գերադասելու միտում չունեմ£ ¬ Ձեր կյանքի որևէ գաղտնիք կամ անցյալում այն չասածը, ինչն այժմ կբարձրաձայնեիք£ ¬ Ես, երևի, ինձանից անկախ միտված եմ եղել ինչ¬որ նպատակի£ Բանաստեղծությունը ինքնին հասկանալի է, բայց բոլոր դեպքերում մի կարևորագույն խնդիր անընդհատ հետապնդել է ինձ, որ տարիներ շարունակ մնացել է թաքնված: